CELEX: 32017D1779
Language: fi
Date: 2017-05-29 00:00:00
Title: Neuvoston päätös (EU) 2017/1779, annettu 29 päivänä toukokuuta 2017, Euroopan yhteisöjen ja niiden jäsenvaltioiden sekä Egyptin arabitasavallan välisen assosiaation perustavalla Euro–Välimeri-sopimuksella perustetussa assosiaationeuvostossa Euroopan unionin puolesta esitettävästä kannasta EU:n ja Egyptin välisen kumppanuuden painopisteitä koskevan suosituksen hyväksymiseen

30.9.2017   
            
            
               FI
            
            
               Euroopan unionin virallinen lehti
            
            
               L 253/34
            
         NEUVOSTON PÄÄTÖS (EU) 2017/1779,
   annettu 29 päivänä toukokuuta 2017,
   Euroopan yhteisöjen ja niiden jäsenvaltioiden sekä Egyptin arabitasavallan välisen assosiaation perustavalla Euro–Välimeri-sopimuksella perustetussa assosiaationeuvostossa Euroopan unionin puolesta esitettävästä kannasta EU:n ja Egyptin välisen kumppanuuden painopisteitä koskevan suosituksen hyväksymiseen
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä sen 218 artiklan 9 kohdan kanssa,
   ottaa huomioon Euroopan komission ja unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:
   
               (1)
            
            
               Euroopan yhteisöjen ja niiden jäsenvaltioiden sekä Egyptin arabitasavallan välisen assosiaation perustava Euro–Välimeri-sopimus (1), jäljempänä ’sopimus’, allekirjoitettiin 25 päivänä kesäkuuta 2001, ja se tuli voimaan 1 päivänä kesäkuuta 2004.
            
         
               (2)
            
            
               Unionin ulkoasioiden ja turvallisuuspolitiikan korkean edustajan ja Euroopan komission 18 päivänä marraskuuta 2015 antamaan yhteiseen tiedonantoon Euroopan naapuruuspolitiikan tarkistuksesta suhtauduttiin myönteisesti 14 päivänä joulukuuta 2015 annetuissa neuvoston päätelmissä, joissa neuvosto muun muassa vahvisti aikovansa aloittaa vuonna 2016 uuden vaiheen kumppaneiden kanssa tehtävässä yhteistyössä, mikä voisi tarvittaessa johtaa uusien kumppanuuden painopisteiden asettamiseen yhdessä sovittujen painopisteiden ja intressien pohjalta.
            
         
               (3)
            
            
               Unioni ja Egypti ovat sopineet lujittavansa kumppanuuttaan hyväksymällä vuosiksi 2017–2020 yhteiset painopisteet, joiden avulla pyritään ratkaisemaan unionin ja Egyptin yhteiset haasteet, edistämään yhteisiä etuja ja turvaamaan vakaus Välimeren molemmin puolin pitkällä aikavälillä.
            
         
               (4)
            
            
               EU:n ja Egyptin välisen kumppanuuden painopisteet perustuvat yhteiseen sitoutumiseen demokratian, oikeusvaltioperiaatteen ja ihmisoikeuksien kunnioittamisen yleismaailmallisiin arvoihin.
            
         
               (5)
            
            
               Sopimuksella perustetussa assosiaationeuvostossa esitettävän unionin kannan olisi sen vuoksi perustuttava tähän päätökseen liitettyyn luonnokseen assosiaationeuvoston suositukseksi,
            
         ON HYVÄKSYNYT TÄMÄN PÄÄTÖKSEN:
   1 artikla
   Euroopan yhteisöjen ja niiden jäsenvaltioiden sekä Egyptin arabitasavallan välisen assosiaation perustavalla Euro–Välimeri-sopimuksella perustetussa assosiaationeuvostossa Euroopan unionin puolesta esitettävä kanta EU:n ja Egyptin välisen kumppanuuden painopisteiden hyväksymiseen perustuu tämän päätökseen liitettyyn luonnokseen assosiaationeuvoston suositukseksi.
   2 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 29 päivänä toukokuuta 2017.
      
         
            Neuvoston puolesta
         
         
            Puheenjohtaja
         
         C. CARDONA
      
   
   
      (1)  Euroopan yhteisöjen ja niiden jäsenvaltioiden sekä Egyptin arabitasavallan välisen assosiaation perustava Euro–Välimeri-sopimus (EUVL L 304, 30.9.2004, s. 39).
   
      LUONNOS
      EU:N JA EGYPTIN ASSOSIAATIONEUVOSTON SUOSITUS N:o 1/2017,
      annettu … päivänä …kuuta …,
      EU:n ja Egyptin välisen kumppanuuden painopisteiden hyväksymisestä
      EU–EGYPTI-ASSOSIAATIONEUVOSTO, joka
      ottaa huomioon Euroopan yhteisöjen ja niiden jäsenvaltioiden sekä Egyptin arabitasavallan välisen assosiaation perustavan Euro–Välimeri-sopimuksen ja erityisesti sen 76 artiklan,
      sekä katsoo seuraavaa:
      
                  (1)
               
               
                  Euroopan yhteisöjen ja niiden jäsenvaltioiden sekä Egyptin arabitasavallan välisen assosiaation perustava Euro–Välimeri-sopimus (1), jäljempänä ’sopimus’, allekirjoitettiin 25 päivänä kesäkuuta 2001, ja se tuli voimaan 1 päivänä kesäkuuta 2004.
               
            
                  (2)
               
               
                  Sopimuksen 76 artiklassa assosiaationeuvosto valtuutetaan tekemään asianmukaisia päätöksiä sopimuksen tavoitteiden saavuttamiseksi.
               
            
                  (3)
               
               
                  Sopimuksen 86 artiklan mukaan osapuolet toteuttavat kaikki yleiset ja erityiset toimenpiteet, jotka ovat tarpeen niiden sopimuksesta johtuvien velvoitteiden täyttämiseksi, ja huolehtivat siitä, että sopimuksen tavoitteet saavutetaan.
               
            
                  (4)
               
               
                  Euroopan naapuruuspolitiikan tarkistuksen johdosta ehdotettiin uuden vaiheen käynnistämistä kumppaneiden kanssa tehtävässä yhteistyössä, jotta kumpikin osapuoli voisi kokea kumppanuuden enemmän omakseen.
               
            
                  (5)
               
               
                  Unioni ja Egypti sopivat lujittavansa kumppanuuttaan hyväksymällä vuosiksi 2017–2020 painopisteet, joiden avulla pyritään ratkaisemaan unionin ja Egyptin yhteiset haasteet, edistämään yhteisiä etuja ja turvaamaan vakaus Välimeren molemmin puolin pitkällä aikavälillä,
               
            SUOSITTAA SEURAAVAA:
      1 artikla
      Assosiaationeuvosto suosittaa, että osapuolet panevat täytäntöön liitteessä esitetyt EU:n ja Egyptin välisen kumppanuuden painopisteet.
      2 artikla
      Edellä 1 artiklassa tarkoitetut EU:n ja Egyptin välisen kumppanuuden painopisteet korvaavat EU:n ja Egyptin toimintasuunnitelman, jonka täytäntöönpanosta annettiin 6 päivänä maaliskuuta 2007 assosiaationeuvoston suositus N:o 1/2007.
      3 artikla
      Tämä suositus tulee voimaan päivänä, jona se hyväksytään.
      
         Tehty …
         
            
               Assosiaationeuvoston puolesta
            
            
               Puheenjohtaja
            
         
      
      
         (1)  Euroopan yhteisöjen ja niiden jäsenvaltioiden sekä Egyptin arabitasavallan välisen assosiaation perustava Euro–Välimeri-sopimus (EUVL L 304, 30.9.2004, s. 39).